मेरा मानना है कि इस राष्ट्र को ठान लेना चाहिए कि हम इस दशक के
अंत से पहले मनुष्य को चाँद पर उतारने और सुरक्षित वापस लाने का लक्ष्य
प्राप्त करके रहेंगे।
मुझे नहीं लगता कि 50 के दशक में अंतरिक्ष में पहले पहुँच कर
रूस को जो भारी फ़ायदा हुआ उसे और बढ़ा-चढ़ा कर कहा जा सकता है।
वे अपनी व्यवस्था को गौरव दे पाए।
वे अपनी इस दलील को वज़न दे पाए
कि वह एक प्रगतिशील देश है
और हमारा पतन हो रहा है।
हम अंतरिक्ष के क्षेत्र में कैसा करते हैं,
उससे हमारी महान सभ्यता का... और उसके आधार पर
हमारे देश का आँकलन किया जाएगा।
दोनों राजनीतिक दलों ने संकल्प किया है कि अमरीका प्रथम आकर रहेगा।
ज़ाहिर है, अगर हम असफल हो गए, तो यहाँ और
पूरी दुनिया में अपमानित होंगे।
पर्रास द ला फ़्यूएंते, मैक्सिको 26 जून 1969
ऐलीदा। तुम्हारी माँ तुम्हें बुला रही है।
अभी भी अंतरिक्ष यान का चंद्रमा की सतह की ओर आगे बढ़ने का
कोई और समाचार नहीं मिला है।
पर हमारा विचार है वह अब किसी भी क्षण नीचे उतरेगा।
हमें मिली पिछली सरकारी रिपोर्ट में कहा गया था
कि लैंडिग यान सतह की ओर नीचे उतर रहा था...
मम्मा।
हमें यह और कितनी देर देखना होगा?
ये बस बोलते ही जा रहे हैं...
ऐलीदा। यह ख़ास है।
तुम अपनी बाकी की ज़िंदगी यह याद रखोगी।
यह भविष्य की शुरुआत है।
तुम उसका हिस्सा बन सकती हो।
क्या पता किसी दिन चाँद पर भी चली जाओ।
तुम्हें लेटना चाहिए। डॉक्टर ने कहा तुम्हें आराम...
डॉक्टर की छोड़ो।
इस चीज़ के लिए मैं यहाँ होना चाहती हूँ।
इसके साथ।
ताकि इसे याद रहे।
...अंतरिक्ष यान नीचे उतर गया है।
क्या हम इसकी पुष्टि कर सकते हैं?
हाँ।
देवियों और सज्जनों, वे चाँद पर पहुँच चुके हैं।
ह्यूस्टन, टैक्सास।
आउटपॉस्ट टैवर्न
चाँद से आने वाले रेडियो और टेलीविज़न सिगनल
दो सेकंड से कम समय में हमारे पास धरती पर पहुँचते हैं।
तो अगर टेलीवीज़न पर तस्वीरें आ जाती हैं,
वे वास्तव में लाइव ही प्रसारित हो रही होंगी।
यह सही है।
चंद्रमा से लाइव।
बताया जा रहा है कि यूनाइटेड किंगडेम में महारानी एलिज़ाबेथ द्वितीय को जगाया गया
जब चंद्रमा पर मनुष्य के उतरने के पहले समाचार आने आरंभ हुए।
और टोक्यो में, सम्राट हिरोहितो...
क्या वे उतर गए? रेडियो पर पक्का नहीं पता चला वे उतरे या...
वे उतर गए हैं।
अभी कोई वीडियो नहीं आया पर वे उतर गए हैं।
वैटिकन में, पोप पॉल षष्टम ने...
मेरी ज़िंदगी की सबसे हैरतअंगेज़ घटनाओं में से एक।
यह इस देश में सब कुछ हिला कर रख देगा। मैं तुम्हें अभी बता रहा हूँ।
चीज़ें फिर कभी पहले जैसी नहीं रहेंगी।
नासा सड़क 1
मानवयुक्त अंतरिक्ष यान केंद्र इमारत 30
...अंदाज़े से अधिक कुछ नहीं।
पर विशेषज्ञों ने लंबे समय से 50 करोड़ से
अधिक दर्शकों का पूर्वानुमान लगाया है।
क्या यह वाक़ई हो रहा है?
मैं सुन रहा हूँ एक तस्वीर आ रही है।
सच में? एक तस्वीर आई है?
सिड, क्या हम जुड़ सकते हैं...
चंद्रमा से लाइव
मिल गया
देवियों और सज्जनों, यह चंद्रमा से लाइव सिगनल है।
यह ठीक तरह नहीं दिख रहा।
वह, मुझे दिख गया। वह रहा वो।
अद्भुत।
अविश्वसनीय।
इस घटना से पूरे देश में रोमांच की लहर।
बल्कि पूरी दुनिया का रोमांच अवर्णनीय है।
कुछ ही समय पहले तक जिसे कोरी कल्पना समझा जाता था,
हमारी आँखों के सामने सच हो रही है।
मुझे लगता है हमें चंद्रमा पर उतरने वाले यान के पैर दिख रहे हैं।
आपके परदे के नीचे की ओर जो दिख रहा है, एक सीढ़ी सी लग रही है।
अभी कोई समाचार नहीं मिला है कि कब कोई उस सीढ़ी से नीचे उतरेगा पर...
रुको। यह लो।
मुझे कुछ दिख रहा है।
वह रहा। हमें दिख गया वह।
हे भगवान। वाह।
आपको यक़ीन हो रहा है?
देवियों और सज्जनों, आसमान को निहारते
और इस दिन के सपने देखते हुए हज़ारों वर्ष बिताने के बाद,
एक मनुष्य चंद्रमा पर कदम रखने जा रहा है।
ज़ाहिर है, हमें नहीं समझ आया वह क्या कह रहा है
पर हमें और एक मिनट में उसके शब्दों का अनुवाद मिल जाएगा,
चंद्रमा से बोले गए मनुष्य के पहले शब्द।
अच्छा, अब हमें अनुवाद मिल गया है,
और चंद्रमा पर कदम रखने वाले पहले व्यक्ति,
अंतरिक्ष यात्री अलेक्सी लियोनोव ने
कुछ क्षण पहले यह शब्द बोले थे।
"मैं यह कदम ले रहा हूँ, अपने देश के लिए, अपने लोगों के लिए
और मार्क्सवादी-लेनिनवादी जीवन शैली के लिए।
यह जानते हुए कि आज उस यात्रा की ओर एक छोटा सा कदम है
जो एक दिन हम सब को सितारों तक ले जाएगा।"
मुझे समझ नहीं आ रहा कि क्या कहूँ।
शायद कोई शब्द हैं ही नहीं।
तो इसलिए, अभी के लिए,
हम आपको छोड़ देते हैं इस ऐतिहासिक क्षण में डूब जाने को
और विचार करने को कि हमारे देश के लिए और इस दुनिया के लिए...
इसके क्या मायने हैं।
रेड मून
फ़ॉर ऑल मैनकाइंड
यह हुआ कैसे?
नासा के वह कमीने दिखा तो ऐसे रहे थे जैसे कि सब उनके नियंत्रण में है
और फिर आख़िरी क्षण पर वे चूक गए।
एकदम आख़िरी क्षण पर!
जी सर, लग तो ऐसा ही रहा है।
एच.आर. हाल्डेमैन व्हाइट हाउस चीफ़ ऑफ़ स्टाफ़
सीआइए पिछले साल की जानकारी का पुनरीक्षण कर रही है यह जानने को
कि क्या रूसी प्रगति के कोई संकेत वे देख नहीं पाए...
वे कुछ नहीं देख पाए!
पूरा का पूरा खेल!
जानते हो ना पत्रकार इसे कैसे दिखाएँगे?
"द न्यू यॉर्क टाइम्स" कहेगा कि
केनेडी ने चंद्रमा की दौड़ आरंभ की,
जॉनसन उसमें भागा
और समाप्ति रेखा पर निक्सन लड़खड़ा गया।
ज़रूर ऐसा ही होगा।
वे इस चीज़ की ज़िम्मेवारी मेरे सिर पर डालेंगे
पर वे सफ़ल नहीं होंगे।
बिलकुल नहीं, सर।
मैं तुम्हें यह अभी बता देता हूँ।
निक्सन के सिर नहीं।
ह्यूस्टन सेन्टिनल रेड मून
रूसी अंतरिक्ष यात्री लियोनोव चंद्रमा पर प्रथम मनुष्य
शेन, चलो। जल्दी करो। बस आती ही होगी।
-स्कूल का अंतिम दिन? -अगले सप्ताह।
एक और सप्ताह बचा है, जवान।
हाँ, जानता हूँ।
क्या?
-मेरा मतलब, जी, सर। -यह सही है।
उन्हें आपको उतरने देना चाहिए था,
फिर हम प्रथम होते।
हाँ। पर मेरा मिशन वह नहीं था, यार।
यह रहा तुम्हारा खाना, अच्छा?
-चलो, चलें। -धन्यवाद।
अच्छा दिन बिताना, ठीक है?
-हाँ। बाय, डैडी। -बाय-बाय।
अच्छा दिन बिताना, बेटे।
-धन्यवाद। -ठीक है।
तो, तुम्हारे विचार से इसका कार्यक्रम पर क्या प्रभाव पड़ेगा?
पता नहीं। डीक ने आज सुबह सब लोगों की मीटिंग बुलाई है।
तो, लगता है तब पता चलेगा।
आशा है वे अभी भी अपोलो 15 को उड़ाएँगे।
हाँ।
मुझे भी।
अरे, इसे संभाल कर रखूँ या फेंक दूँ?
फेंक दो।
ठीक है।
संभाल लेना।
-सुप्रभात, पॉपी। -सुप्रभात।
-सुप्रभात, सर। -सुप्रभात।
ढाई सप्ताह बाद अपोलो 11 की उड़ान निर्धारित है।
नील, बज़, माइक और उनका बैकअप दल योजनानुसार प्रशिक्षण जारी रखेगा।
उससे अतिरिक्त, अभी ऊपर से कोई निर्देश नहीं आया।
इसलिए, अपोलो 12 से 20 का प्रशिक्षण भी योजनानुसार जारी रहेगा...
पर आज नहीं।
मैं मर्क्यूरी के बाकी अंतरिक्ष यात्रियों के साथ केप पर था
जब जिम वेब ने आकर हमें बताया कि रूस ने अंतरिक्ष में प्रथम मनुष्य पहुँचा दिया है।
वेब चाहता था हम पत्रकारों के सामने इसे ज़्यादा महत्व ना दें।
इसलिए हमने वह किया पर शुरू के कुछ समय तक नहीं।
पहले, हमें क्रोधित होना था,
और हम हुए।
गस तो कुछ बोल ही नहीं पा रहा था। और ऐल...
खुशी है कि ऐल शेपर्ड आज यहाँ नहीं है।
ऐल बहुत गुस्से में था। ग्लेन भी।
हाँ, मानो या ना मानो, सज्जनों,
जॉन ग्लेन ने सच में "कमीना" शब्द कहा।
तो काम पर वापस जाने से पहले गुस्सा निकालने का समय है!
आज के सभी प्रशिक्षण कार्यक्रम रद्द कर दिए गए हैं।
मेरी सलाह है आप सप्ताहांत में बाहर जाएँ, बेहद शराब पीएँ,
कुत्ते को लात मारें, दाँत पीसें, चाँद की ओर गुर्राएँ,
या जो आपका मन करे, वह करें।
सोमवार सुबह...
हम वापस काम शुरू करेंगे।
बस, इतना ही।
तो, आउटपॉस्ट?
अंतिम आने वाला ख़रीदेगा।
नासा मानवयुक्त अंतरिक्ष यान केंद्र
किसके पास था प्यार जो खो गया है
जानता हूँ मुझे ढूँढनी होगी
किसी तरह की मन की शांति
शायद
रेड मून
मैं ढूँढता हूँ पर सफ़लता नहीं मिलती
पर कोई ढूँढो, ज़रूरत बढ़ती जा रही है
सब ख़त्म हो गया शुरुआत का कोई मौक़ा नहीं
केवल एक दुखद अंत बचा है
अब टूटे दिल वालों का क्या होगा
पैम।
किसके पास था प्यार जो खो गया है
जानता हूँ मुझे ढूँढनी होगी
किसी तरह की मन की शांति
अच्छा। ठीक है।
-पैम! -ठीक है!
ऊपर आओ, पैम।
शुरू करो।
-पैम, फेंको इसे। -नहीं!
-एक और दौर? -हाँ!
राष्ट्रपति को उत्तर चाहिए और अभी चाहिए।
नासा में हमें कोई संकेत नहीं दिया गया था कि रूसी उतरने के इतना क़रीब हैं।
सीआइए द्वारा दी गई जानकारी अपूर्ण थी और ग़लत थी।
रुको ज़रा। एक मिनट रुको।
लैंगली इसका दोष अपने ऊपर नहीं लेगी।
हमने रूसी एन-1 रॉकेट के दो प्रक्षेपणों की ख़बर दी थी।
एक प्रक्षेपण जनवरी में और दूसरा पिछले सप्ताह।
हमने रिपोर्ट में दोनों प्रक्षेपणों की जानकारी दी थी।
तुमने कहा था वे मानव-रहित परीक्षण थे।
हमने कहा था हमें 95 प्रतिशत यक़ीन है कि जनवरी वाला वाहन मानव-रहित था।
पर दूसरे प्रक्षेपण पर हमें केवल 80 प्रतिशत यक़ीन था।
केवल 80 प्रतिशत।
राष्ट्रपति को समझना होगा
कि हमारी तकनीक रूसियों की तकनीक से बहुत श्रेष्ठ है।
सैटर्न पाँच के मुकाबले एन-1
एक अधूरा और अपरिष्कृत वाहन है।
इस समय राष्ट्रपति केवल यह चाहते हैं
कि जितनी जल्दी संभव हो, एक अमरीकी को चाँद पर भेजा जाए।
क्या तुम अपोलो 11 का प्रक्षेपण जल्दी कर सकते हो?
यान तैयार हो सकता है,
पर चंद्रमा की कला सही नहीं होगी।
चंद्रमा की कला? छोड़ो भी।
यह सही कह रहा है।
अगर चंद्रमा की कला सही नहीं हुई,
तो सतह पर पर्याप्त रोशनी नहीं होगी।
और हम अँधेरे में नहीं उतर सकते।
ओफ़्फ़।
हमारा कार्यक्रम हर तरीके से अधिक मज़बूत, अधिक सक्षम है।
हम ना केवल रूसियों की बराबरी करेंगे, बल्कि उनको पछाड़ देंगे।
नासा चंद्रमा से परे मानव-युक्त अन्वेषण बढ़ाने को तैयार है।
ब्रह्माण्ड में मानव-जाति के सफ़र की अभी शुरुआत ही हुई है।
हाँ?
डीक, पिछले महीने ही तुमने अपोलो 10 को चंद्रमा तक भेजा था,
और उसे तुमने चाँद पर उतरने के "पूर्व अभ्यास" का नाम दिया था।
पर एड बॉल्डविन और गॉर्डो स्टीवन्स वास्तव में लूनार मॉड्यूल को
सतह के पास आठ मील तक ले गए थे।
वे इतना क़रीब थे।
वे उतर ही क्यों नहीं गए?
अगर वे उतर जाते, हम रूसियों को पूरे एक महीने से हरा देते।
उतरना उस मिशन की योजना का हिस्सा नहीं था।
अपोलो 10 का प्रयोजन वास्तविक उतरने के समय के उपकरणों और प्रक्रियाओं को जाँचना था।
और वह पूर्णतया सफ़ल हुआ।
पर वे उतर सकते थे, है ना?
वे प्रथम हो सकते थे।
एक अमरीकी, एडवर्ड बॉल्डविन, चंद्रमा पर पहुँचने वाला प्रथम मानव हो सकता था।
नहीं, यह सही नहीं है।
ऐसे प्रयास के लिए इँधन अपर्याप्त था।
और उतरने के लिए अंतरिक्ष यान का वज़न बहुत ज़्यादा था।
उस बारे में कभी विचार नहीं किया गया था। कभी नहीं।
हाँ?
कैसा चल रहा है?
जॉर्ज, तुम्हें मिलकर अच्छा लगा।
-कैसे हो तुम? -हैलो।
कैसा चल रहा है आज, दोस्तों?
बिलकुल नहीं? तुम्हें इस सब के बारे में कोई टिप्पणी नहीं देनी?
कोई टिप्पणी नहीं।
-कुछ नहीं? -कोई टिप्पणी नहीं।
-यह... -बात करने के लिए है क्या?
मैं तो कुछ नहीं सोच सकता।
पेय का अगला दौर मैं ख़रीदूँगा, ठीक है? धन्यवाद।
क्या हो रहा है, भाई?
-हैलो, कैसे हो तुम? -अच्छा हूँ, यार।
तुम्हें फिर से मिलकर अच्छा लगा।
-काफ़ी बुरा हुआ। -काफ़ी बुरा। हाँ।
मैं बाकी सबसे यही सुन रहा हूँ।
तुम कुछ कहना चाहोगे?
तुम्हें उसकी ज़रूरत नहीं।
और आप दोनों?
इस मनहूस दिन के बारे में अपोलो 10 के दल के कोई विचार?
एक भी नहीं। हम तो यहाँ बस अपना मन हल्का कर रहे हैं।
छोड़ो भी। तुम लोग काफ़ी क़रीब थे।
सतह से आठ मील ऊपर पहुँच गए थे।
इतने क़रीब कि हाथ बढ़ा कर चंद्रमा की धूल मुट्ठी में भर सकते थे।
और फिर नासा ने तुम्हें घर लाने का फ़ैसला ले लिया।
बुरा तो बहुत लगा होगा।
कोई बात नहीं।
हमारा मिशन वही था। वह अभ्यास के लिए था।
पूर्वाभ्यास।
अवसर गँवा दिया?
इतना तो नहीं कहेंगे।
तुम लोग वहाँ थे। क्या तुम कह रहे हो उतरने का कोई अवसर नहीं था?
मिशन की योजना में नहीं था।
हाँ, ठीक है। उचित है। पर पीछे मुड़ कर सोचें तो, क्या होना चाहिए था?
मतलब, वह जानते हुए जो तुम अब जानते हो,
ज़्यादा होशियारी इसमें नहीं होती कि अपोलो 10 चाँद पर उतर जाता?
इसमें होशियारी की बात नहीं है।
हाँ।
हाँ। शायद नहीं। नासा होशियार लोगों से भरा पड़ा है।
बेशक इस मुद्दे पर विवाद बेकार है
क्योंकि वाहन में पर्याप्त इंधन नहीं था और उतरने के लिए लेम का वज़न भी ज़्यादा था।
सब बकवास है।
स्नूपी, ईगल से ज़्यादा भारी था।
कुछ कम इंधन था।
पर इसका मतलब केवल यह है कि हमारी सुरक्षा की गुंजायश कुछ कम होती
अगर हम उतरते।
-सही है ना, एड? -यही यथार्थ है।
मुझे शौचालय जाना है।
तो एड,
यदि तुम्हारे पास सही उपकरण थे
और तुम्हारे पास अवसर था,
और नासा में बहुत से होशियार लोग हैं,
तो मुझे यह समझ में नहीं आ रहा...
कि तुम्हें उतरने देने का उनमें साहस क्यों नहीं था।
तुममें बड़ी हिम्मत है, यार।
मैं बस कह रहा हूँ।
मतलब, नासा हमेशा सीमा से आगे बढ़ कर काम करने के लिए जाना जाता है।
मन कर रहा है वहाँ नीचे तक हाथ बढ़ाऊँ।
और मुट्ठी में चंद्रमा की धूल भर लूँ।
अब नहीं।
छोड़ो भी। मैं तुम लोगों के आसपास बहुत रहा हूँ।
तुम लोगों को तो छुरी की धार पर रहना पसंद है।
अवतरण चरण रद्द करो।
चरण - रद्द करो
तीन, दो...एक...
हम होते थे।
हम पहले ऐसे होते थे।
अरे, मर्क्यूरी और जेमिनी में,
हम कगार पर लटके रहे जब भी हम ऊपर गए।
पर वो दिन अब ख़त्म हो गए हैं।
तुम सही कह रहे हो। नासा में अब किसी के पास जिगरा नहीं है...
जब से आग वाली घटना हुई।
अपोलो 1 को जो आग लगी।
ठीक है, मैं उन लोगों से प्यार करता था।
गस और रॉजर और एड...
मैं उनको हर रोज़ याद करता हूँ। हम सभी करते हैं।
वे अच्छे लोग थे।
बात यही है। विमानों के परीक्षणों में अच्छे लोग मरते रहते हैं।
पर हम विमानों के परीक्षण का तरीका तो नहीं बदल देते क्योंकि अच्छे लोग मरते हैं।
हम अभी भी जाते हैं और सीमाओं को हर दिन आगे धकेलते हैं
और शायद,
आज वह दिन हो जब तुम वापस नहीं आओगे।
हम सब यह जानते हैं। वह हमेशा मौजूद रहता है।
पर हम तब भी वहाँ ऊपर जाते हैं और ख़तरे उठाते रहते हैं।
पर नासा में हमने ख़तरे उठाने बंद कर दिए।
और इसीलिए हमने चाँद को खो दिया।
धन्यवाद, एड।
पर्रास द ला फ़्यूएंते, मैक्सिको
ऐलीदा!
जाने का समय हो गया!
राष्ट्रीय वैमानिक एवं अंतरिक्ष प्रबंधन
मानवयुक्त अंतरिक्ष यान केंद्र
ह्यूस्टन, ईगल। एक कार्यक्रम संबंधी अलार्म बजा है।
उसका कोड 12-02 है।
संदेश मिला। 12-02।
इंतज़ार करो, ईगल। हम जाँच कर रहे हैं।
इस बीच, ऐंटिना को शून्य से नौ कम मोड़ो और शून्य जमा 18 मोड़ो।
संदेश मिला। शून्य से नौ कम, जमा 18।
गाइडो, यह अलार्म की क्या कहानी है?
जाँच कर रहा हूँ, फ़्लाइट। अभी बताता हूँ।
गाइडो, मार्गो बोल रही हूँ। मैं यह अलार्म पहचानती हूँ।
सब ठीक है। वे अभी भी उतर सकते हैं।
मार्गो, तुम अपनी हद से बाहर हो। यह गाइडो का मसला है।
मुझे यह कोड मालूम है।
बारह-02, एजीसी का कार्यक्रम अलार्म, संकेत देता है "कार्यकारी अधिकता, कोई वैक नहीं।"
कम्प्यूटर ख़ुद को पुनः बूट कर रहा है पर इसमें कोई समस्या नहीं है।
ह्यूस्टन, हमें 12-02 की जानकारी चाहिए।
-गाइडो! -अभी भी नहीं मिला, फ़्लाइट।
ठीक है, मैं फ़ैसला ले रहा हूँ।
उतरना रद्द करो।
ईगल, ह्यूस्टन, रद्द करो। दोहराता हूँ। उतरना रद्द करो।
ग़लती तुम्हारी है।
क्यों? क्योंकि मैं अपनी हद में नहीं थी?
क्योंकि तुम झिझकीं।
मैं अपना जवाब दोबारा देखना चाहती थी।
तुम्हें जवाब मालूम था,
तुम झिझकीं और उतरना रद्द हो गया।
आपने मुझसे हमेशा कहा है कि मुझे समादेश श्रृंखला का सम्मान करना चाहिए।
-हाँ। -तो, इस स्थिति में,
मुझे लगा कि समादेश श्रृंखला...
नहीं, "लगा" नहीं। यह जगह भावनाओं के लिए नहीं है।
या तो कुछ है या नहीं है। यह होता है विज्ञान।
यह तथ्य के बारे में है।
तथ्य तुम्हारी ओर थे पर तुम थोड़ा घबरा गईं।
है ना?
-है ना? -हाँ।
तो, यह है समस्या।
तुम विमान संचालक बनना चाहती हो,
एक असली मिशन पर फ़ाइडो बनना चाहती हो?
तो तुम्हें केवल वही करना होगा जिससे काम आगे बढ़े।
समझीं?
जी, डॉक्टर साहब।
बढ़िया।
अपने पिता से कहना मैं उनके जन्मदिन के लिए कुछ भेजूँगा
पर उन्हें वह बाद में मिलेगा।
कह दूँगी।
"हम बिलकुल वहाँ थे।
इतने क़रीब कि लगता था हाथ बढ़ा कर मुट्ठी में चंद्रमा की धूल भर सकते हैं।
उसके लिए केवल थोड़ा साहस चाहिए था।
पर नासा में अब किसी के पास जिगरा नहीं है।
इसलिए हम रूसियों को चंद्रमा तक पहुँचने में हरा नहीं पाए।
न्यूज़वीक
तुम अब मुसीबत में फँस गए हो, मेरे दोस्त।
कितनी बड़ी?
तुम पूरे के पूरे फँस चुके हो।
वॉन ब्रॉन तुम्हारी बदली अपोलो अनुप्रयोग परियोजना में
करना चाहता है, तुरंत।
क्या तुम मुझे अपोलो 15 से हटा रहे हो?
तुमने ख़ुद को अपोलो 15 से हटाया है।
वॉन ब्रॉन तुम्हें कार्यक्रम से बाहर निकालना चाहता था
पर मैंने उसे उस हद तक नहीं जाने दिया।
अपोलो अनुप्रयोग।
अपोलो अनुप्रयोग का मतलब है साइबेरिया में मेज़ पर बैठना।
मैंने उस लेख में ऐसा कुछ नहीं कहा
जिसकी बात तुमने और मैंने इसी दफ़्तर में पहले नहीं की।
-हे, भगवान। -आग लगने के बाद हम बहुत डरपोक हो गए हैं।
हमें आगे बढ़ना चाहिए बजाय इसके कि हर छोटी चीज़ की चिंता...
अपना दिमाग़ सीधा करो, एड!
अपने आसपास नज़र डालो!
तुम अपोलो 15 के बारे में दुखी हो रहे हो? मैं तुम्हें कुछ बताता हूँ।
संभव है अपोलो 12 ही ना बने, अपोलो 15 को तो छोड़ ही दो।
क्या कह रहे हो तुम?
देश को झटका लगा है, एडी।
पर्ल हार्बर जैसा झटका।
अमरीकी लोगों का विचार था यह चीज़ तो अब अपनी ही है,
और फिर रूसी आए और अंतिम क्षण में हमसे छीन कर ले गए।
कांग्रेस सुनवाईयों की बात कर रही है,
राष्ट्रपति दोष मढ़ने के लिए किसी को तलाश रहे हैं,
और तुमने पूरी एजेंसी को थाल में सजा कर
पेश कर दिया।
वे क्या वाक़ई 11 के बाद सब कुछ समाप्त कर देंगे?
आमतौर पर ऐसा ही होता है जब दौड़ ख़त्म हो जाती है।
विजेता अपना इनाम लेता है
और हारने वाला घर लौट जाता है।
मैसाचुसेट्स के सीनेटर एडवर्ड केनेडी ने आज घोषणा की
कि वे चैपक्विडिक द्वीप पर सप्ताहांत की एक दावत रद्द कर रहे हैं
ताकि वाशिंगटन वापस आकर कांग्रेस के नेताओं से इस विषय पर सुनवाईयों की आवश्यकता
पर विचार-विमर्श कर सकें
कि अमरीका किस तरह चंद्रमा पर पहुँचने की दौड़ में हार गया।
समझते हो ना टैडी वास्तव में क्या कर रहा है?
वह साला इन सुनवाइयों का इस्तेमाल
प्रशासन के विरुद्ध भाषण देने में करेगा।
हाँ...
वहाँ जाकर कहेगा कि कैसे नासा उसके भाई के राज में ज़्यादा बहादुर थी...
कैसे वे निक्सन के राज में ढीले पड़ गए हैं...
अँ-हँ।
यह अभियान की शुरुआत है,
सन् 72 में केनेडी राष्ट्रपति बने... तुम बस देखते जाओ।
भगवान हम सब का भला करे।
मैं सामान बाँधना शुरू करती हूँ।
ठीक है ना?
मेरा मतलब, अगर तुम नासा के लिए नहीं उड़ोगे तो नौसेना में वापस जाओगे।
अभी मुझे नहीं पता मैं क्या करूँगा।
तुम क्या मेज़-कुरसी पर बैठकर काम करोगे?
-कभी नहीं। -बिलकुल।
तो तुम नौसेना में जाओगे जिसका मतलब हमें जगह बदलनी पड़ेगी।
अब अगला सवाल यह है कि कहाँ।
पता नहीं, क्या तुम पैक्स रिवर की माँग करोगे?
मैरीलैंड ठीक ही है।
टैक्सास से तो बेहतर ही है।
मुझे यक़ीन है शेन को जगह पसंद आने लगेगी।
देखो, मुझे नहीं लगता उनके पास विमान परीक्षण के लिए कोई जगह खाली होगी
जो बस मेरे आने का इंतज़ार कर रही होगी।
अच्छा, अगर यह बात है...
तो तुम विमानपोत पर तैनाती माँगोगे, है ना?
अपनी लड़ाकू स्क्वाड्रन के कमांडर?
जिसका मतलब, तुम्हारे अतीत के आधार पर,
वे तुम्हें सातवें जहाजी बेड़े पर भेजेंगे
जिसका मतलब हमें पर्ल में रहना होगा।
घर बहुत अच्छे नहीं हैं
पर ओआहू है, तो शिकायत भी नहीं कर सकते, है ना?
तुम तो ख़ैर ओआहू ज़्यादा नहीं देखोगे
क्योंकि तुम तो यैंकी स्टेशन पर अपने पोत पर अपनी स्क्वाड्रन का नेतृत्व करते हुए
वियतनाम पर हवाई हमले कर रहे होगे।
यह मेरा काम है, कैरन।
यह तुमने बहुत बेकार बात कही।
मुझे नहीं पता था इस बात का ऐसे बतंगड़ बन जाएगा।
क्यों? क्योंकि तुम बस बार में दो आदमी थे
जो एक-दूसरे से दिल की बातें कर रहे थे?
-ऐसा ही कुछ। -एक पत्रकार से!
मुझे लगा था किसी किस्म की कोई नियमावली है।
विमानचालकों की नियमावली जो कहती है, तुम अपनी भावनाओं के बारे में बात नहीं कर सकते।
जैसे, चाँद पर कदम ना रख पाने पर तुम कैसा महसूस कर रहे हो
या, पता नहीं, तुम पूरे अंतरिक्ष कार्यक्रम के बारे में क्या महसूस करते हो।
नियमावली कहती है तुम इन चीज़ों के बारे में बात नहीं कर सकते।
यही कहा था तुमने। ना अपने दोस्तों से,
ना अपने परिवार से और ना अपनी पत्नी से।
-इसका कोई लेना-देना... -किसे पता था?
किसे पता था कि उस नियमावली को तोड़ने के लिए तुम्हें बस एक बार में
कुछ पेय पीने की ज़रूरत थी?
मैं आदमियों के साथ पीना सीखूँगी।
हाँ, क्योंकि फिर मुझे पता चलेगा मेरा पति अपनी नौकरी के बारे में क्या सोचता है।
या मैं भी बाकी सबके साथ अख़बारों में ही पढ़ूँगी!
है ना?
तुम्हारी गर्दन?
हाँ। सोफ़ा बहुत छोटा है।
मुझे वह ऐसे ही पसंद है।
वह क्यों?
ताकि और कोई विकल्प ना बचे।
चौदह दिन बाकी प्रक्षेपण में
क्या देख रहे हो तुम लोग?
अपोलो अनुप्रयोग से कोई घटिया दिखावटी पायलट कभी देखा नहीं क्या तुमने?
देखो,
मैं जानता हूँ कोई बेवकूफ़ कमीना था
जिसने प्रेस के सामने फालतू बोला और सारी एजेंसी को बुरा दिखाया।
पर मैं यह भी जानता हूँ कि
अपोलो 11 का चालक दल सब को यह भूलने पर मजबूर कर देगा।
क्योंकि नील, बज़, माइक,
यह ऐसे लोग हैं जो चीज़ें मुश्किल होने पर हार नहीं मानते।
ये ऐसे लोग हैं जो गिर भले ही जाएँ...
पर फिर वे ख़ुद को संभाल कर उठते हैं और वापस काम पर लग जाते हैं।
तो मैं वापस काम पर लगने में तुम लोगों की मदद करने आया हूँ।
जिस तरीके से भी कर सकूँ।
साइबेरिया से...
मैं एस-4बी के लिए समायोजित इंधन और अंतरिक्ष उपकरणों की गणना लाया हूँ।
मेरे विचार में साइबेरिया...
वहाँ बैठता है।
प्रक्षेपण में दो सप्ताह रह गए, सज्जनों।
यह 11 के केप पर जाने से पहले हमारी आख़िरी मीटिंग है,
इसलिए मुझे अंतिम जाँच सूची अपनी मेज़ पर चाहिए।
केप केनेडी, फ़्लोरिडा
तो, क्या वह फ़ोन करेगा?
पता नहीं।
ज़ीग्लर ने कहा राष्ट्रपति अंतरिक्ष यात्रियों को चाँद पर फ़ोन करना चाहते हैं
पर वे अभी से कुछ तय नहीं करना चाहते।
पर यह हमारी तकनीकी श्रेष्ठता दिखाने का एक और अवसर है।
रूसियों का ऑडियो बहुत बेकार था।
हम चाँद पर एक आदमी को फ़ोन करेंगे। यह अद्भुत है।
मैंने उन्हें कहा था। पता है ज़ीग्लर ने क्या कहा?
"राष्ट्रपति आमतौर पर रजत पदक पाने वाले को फ़ोन नहीं करते।"
मिल गया!
आसान नहीं था, पर मैं ले आया।
शुक्र है हमें याद आ गया।
पृथ्वी ग्रह से मानव ने चाँद पर सबसे पहले यहाँ कदम रखा
हम समस्त मानवजाति के लिए शांति का संदेश लाए थे
अच्छा हुआ। यह अतिरिक्त वज़न ही है।
पायलट।
हमें बंदरों के साथ ही डटे रहना चाहिए था।
तब से लगभग एक महीना बीत गया है
जब एक रूसी अंतरिक्ष यात्री के चाँद पर उतरने के ऐतिहासिक कदम ने
दुनिया को स्तंभित कर दिया था।
इस समय के दौरान चाँद की सतह पर उतरने के अपने ऐतिहासिक कदम के लिए
अपोलो 11 के चालक दल ने अपना प्रशिक्षण और तैयारी जारी रखी है।
हालांकि निक्सन प्रशासन ने इसके बाद किसी और अवतरण का
कोई सार्वजनिक वादा नहीं किया है,
व्हाइट हाउस के कई अनाम सूत्रों ने कहा है
कि यदि अपोलो 11 असफ़ल रहा,
तो शायद पूरा कार्यक्रम ही रद्द कर दिया जाएगा।
यह अपोलो सैटर्न प्रक्षेपण संचालन है।
चालक दल अंतरिक्ष यान पर जा चुका है, दरवाज़ा बंद हो गया है,
और सब कार्यवाही संतोषजनक तरीके से होती लग रही है।
कुछ ही क्षणों में, उड़ान से ठीक दो घंटे पहले
गिनती में निर्धारित रोक होगी।
अपोलो 11 प्रक्षेपण का दिन
सन्निहित रुकावट होगी पाँच, चार,
तीन, दो, एक।
रुकावट।
गिनती उड़ान से दो घंटे पहले रोक दी गई है।
फ़्लाइट निर्देशक जीन क्रैंज़ अब दे रहे हैं अंतिम क्षण के...
जिम, बैकअप वालों को अंदर ले आओ और दरवाज़े बंद कर दो।
-वीडियो और माइक बंद कर दो। -ठीक है, फ़्लाइट।
कुछ सप्ताह पहले तक, मुझे लगता था मैं जानता हूँ आज का दिन किस बारे में है।
मैं सोचता था यह प्रथम आने के बारे में है।
पता चला दाँव पर इससे कहीं बड़ी चीज़ें लगी हैं।
आज का दिन हमारे देश के भविष्य के बारे में है।
दुनिया के भविष्य के बारे में है।
क्योंकि अगर हम आज अपने मिशन में असफल हो गए,
तो अमरीका अंतरिक्ष से मुँह मोड़ लेगा,
भविष्य से मुँह मोड़ लेगा।
युद्ध, ग़रीबी, नफ़रत की दलदल में धँस जाएगा।
और भविष्य?
भविष्य रूस का होगा।
वे होंगे जो समस्त मानवजाति के लिए अंतरिक्ष तक पहुँचेंगे।
मैं चाहता हूँ आप सब इसके बारे में एक क्षण सोचें।
भविष्य के लिए इसके क्या मायने हैं,
"मार्क्सवादी-लेनिनवादी जीवन शैली" कैसी होगी।
पर अगर हम सफ़ल हो गए,
अगर हम अपोलो 11 को चाँद तक पहुँचाने में सफ़ल हो गए तो
हम इस चीज़ में शामिल रहेंगे।
इस दौड़ में शामिल रहेंगे।
हम भविष्य के लिए युद्ध करके उसे जीत सकते हैं।
अगर हमने आज एक व्यक्ति को चाँद पर पहुँचा दिया,
तो मैं यक़ीन दिलाता हूँ हम यहीं नहीं रुकेंगे।
हम मंगल ग्रह पर जाएँगे, शनि पर जाएँगे।
ग्रहिकाओं, सितारों, गहरे अंतरिक्ष में जाएँगे।
आकाशगंगा तक भी।
और फिर, हम बड़े प्रश्नों के उत्तर ढूँढेंगे।
क्या हम अकेले हैं? क्या कहीं और जीवन है?
मुझे इस टीम का सदस्य होने पर गर्व है
और मैं जानता हूँ कि दो अमरीकियों को चाँद पर पहुँचाने के
अपने मिशन में हम आज कामयाब होंगे।
क्योंकि इस कमरे में, इस एजेंसी में,
इस देश में...
असफ़लता का विकल्प है ही नहीं।
केनेडी प्रक्षेपण संचालन, प्रक्षेपण के लिए हमारी "गो" है।
संदेश मिला, ह्यूस्टन। हम उलटी गिनती फिर शुरू कर रहे हैं।
मैक्सिको - अमरीका सीमा बीस जुलाई 1969
चार दिन से उड़ान भरता हुआ,
ईगल नामक अमरीकी अंतरिक्ष यान चाँद की ओर अपने मार्ग पर अग्रसर है।
नील आर्मस्ट्रांग और बज़ ऑल्ड्रिन को साथ लेकर यह अंतरिक्ष यान
अब अपनी ही शक्ति से उड़ रहा है।
लगभग एक घंटे में इसका अवतरण आरंभ हो जाएगा।
आप हमें बताइए कि ईगल का लूनार मॉड्यूल
अवतरण के किस चरण पर है।
फ़्रेड टालमेज नासा अंतरिक्ष यात्री - अपोलो 10
अलग होने के बाद, लेम एक "पिच-अप" पैंतरा करेगा,
और फिर दोनों अंतरिक्ष यान एक-दूसरे से दूर हो जाएँगे...
लड़कों के साथ मिलकर बहुत हंगामा नहीं करना।
तमीज़ से रहना।
हैलो, शेन। बैठो। स्वागत है।
-हैलो। अंदर आ जाओ। -धन्यवाद।
-तुम्हारा पर्स रख दूँ? -नहीं, मैं नीचे रख दूँगी।
...एक छोटी सी आग, जो उन्हें सतह की ओर नीचे भेज देगी।
...इस ख़तरनाक अवतरण के प्रयास में।
चियर्स।
स्नूपी के और जो हो सकता था, उसके नाम।
कभी सोचते हो कि अगर तुम होते तो क्या कहते?
-क्या मतलब? -अगर तुम चाँद पर पहले मनुष्य होते।
"मैं यहाँ मार्क्सवादी-लेनिनवादी
जीवन शैली के लिए हूँ" से तो पक्का कुछ बेहतर ही कहता।
इस बारे में कभी सोचा नहीं।
रहने भी दो। कभी नहीं?
एक बार भी नहीं।
मैंने इसके बारे में बहुत सोचा था।
अच्छा?
तो, तुम क्या कहते, गॉर्डो?
-धन्यवाद, पैम। -कभी भी, एड।
पहले मैंने सोचा किसी उत्कृष्ट पुस्तक से उद्धरण दूँ।
जैसे अरस्तू, प्लूटार्क, वॉलटेयर।
डीन मार्टिन।
पर फिर मैंने सोचा, नहीं, यह आज के, अब के विषय में होना चाहिए।
ऐसा लगता है जैसे पूरी दुनिया ख़ुद को तबाह करने पर तुली है।
लड़ाईयाँ, मौतें, नफ़रत।
पिछले साल शिकागो में।
सच में, पिछले साल शिकागो में।
मैंने ऐसा पहले कभी नहीं देखा।
मुझे वह शहर बहुत प्यारा है। मेरा स्कूल वहाँ था। वहाँ मेरे बहुत दोस्त हैं।
और उन सड़कों पर वापस जाना जहाँ मैं स्कूल जाया करता था
और उसे ऐसे बरबाद होते देखना?
पुलिसवाले जैसे उन बच्चों को मार रहे थे?
याद है तुम्हें? जानते हो?
अपने डंडों से उनके सिर फोड़ते हुए
और चारों ओर ख़ून ही ख़ून और वे...
मैंने ऐसा पहले कभी नहीं देखा।
उनकी आँखों में वह नफ़रत देखना।
वे उन बच्चों को मार डालना चाहते थे। वे उन्हें कुचलना चाहते थे।
समझे? जैसे वे कोई कीड़े-मकोड़े हों।
और मैंने अपने मन में सोचा "शायद,
एक आदमी के चाँद पर जाने से...
शायद यह लोग अपनी आँखें एक क्षण ऊपर उठाएँ
और इन्हें इस नफ़रत से परे कुछ बड़ा दिखे।
बड़ा जैसे...
आशा।"
तो, तुम क्या कहते, गॉर्डो?
क्या कहते तुम?
मैं कहता...
मेरा नाम गॉर्डन स्टीवन्स है और मैं शांति का संदेश लाया हूँ।
एक रात में तीन बार।
तुम बेवकूफ़ हो।
तुम बहुत बड़े बेवकूफ़ हो।
तुमने मुझे उल्लू बना ही दिया था।
ईगल, कोलम्बिया, ह्यूस्टन।
दूसरी ओर जाने के लिए सभी प्रणालियाँ ठीक लग रही हैं।
सिगनल बंद होने में दस सेकंड।
ठीक है।
ठीक है, ह्यूस्टन। तुम्हारे से दूसरी ओर बात करेंगे।
अपोलो 11 का सिगनल बंद। पुनः उपलब्ध होगा 48 मिनट में।
शौचालय की छुट्टी लेने को ठीक समय है।
थोड़ा परेशान करती है पर वैसे बहुत अच्छी थी।
जैसे, वह तुम्हारे साथ रह जाती है।
जॉन वॉइट ने ग़ज़ब का काम किया है।
गॉर्डो को यह फ़िल्म कैसी लगी?
उसे थोड़ा अफ़सोस हुआ कि यह वैसी अश्लील फ़िल्म नहीं थी।
ज़रूर हुआ होगा।
मार्ज। तुम्हें देखकर अच्छा लगा।
ओह।
महारानी साहिबा पधार गई हैं।
-मुझे लगा तुमने कहा यह नहीं आ रही। -मैंने सोचा कि यह नहीं आएगी।
अगर मुझे पता होता डीक की पत्नी आएगी,
तो मैं नौकर से कहकर अच्छे बर्तन निकलवा लेती।
-हैलो, कैरन। -हैलो।
-ट्रेसी। -मार्ज।
क्या तुम अभी व्यस्त हो?
बिलकुल नहीं।
अच्छी बात है। हम अभी आते हैं।
-नैपकिन। -धन्यवाद।
तीन बड़े लोगों के पूरा समय रहने के लिए यह अंतरिक्ष यान छोटा है।
-बैठें? -ज़रूर।
सब लोग मानते हैं कि एजेंसी और देश का
सबसे बेहतर हित इसी में है
कि एडवर्ड सार्वजनिक तौर पर इनकार करते हुए, प्रभावपूर्ण
तरीके से बयान दे कि उस पत्रकार ने उसकी बातों को बुरी तरह तोड़ा-मरोड़ा है
और स्वयं को उन टिप्पणियों से पूरी तरह दूर कर ले।
मुझे यह भी लगता है कि ऐसी स्थिति में
उसे 15 में वापस लाने के लिए डीक, डॉ. वॉन ब्रॉन को राज़ी कर लेगा।
यह इतना सरल नहीं है, मार्ज।
एडी कभी भी उठ कर झूठ नहीं बोलेगा।
वह ऐनापोलिस में पढ़ा है। ठीक है ना?
कर्तव्य, सम्मान, देश। यह चीज़ें उसके लिए महत्वपूर्ण हैं।
सत्यनिष्ठा होने के लिए ऐनापोलिस में पढ़ना ज़रूरी नहीं है, कैरन।
नहीं, मेरा यह मतलब नहीं है, पर मैं अपने पति को जानती हूँ...
कर्तव्य, सम्मान, देश।
मैं इन चीज़ों में विश्वास रखती हूँ।
कभी-कभी...
तुम्हें दो को चुनना पड़ता है।
यह बहुत रोमांचक समय है।
केवल एक महीने पहले, रूसी अंतरिक्ष यात्री अलेक्सी लियोनोव
चाँद पर कदम रखने वाले पहले व्यक्ति बने।
अब अमरीकी अंतरिक्ष यात्री, नील आर्मस्ट्रांग और बज़ ऑल्ड्रिन
वैसा ही करने की आशा कर रहे हैं।
इस क्षण के लिए बहुत तैयारियाँ की गई हैं।
संसार भर में लाखों लोग उनके चाँद पर उतरने का इंतज़ार कर रहे हैं।
एक बार वे चाँद की सतह पर पहुँच गए...
तुम्हारे पिता तुम्हें याद कर रहे थे।
वह कह रहे थे तुम ना फ़ोन करती हो, ना पत्र लिखती हो।
तुम्हें घर जाकर उनसे मिलना चाहिए।
मैं फ़ोन कर लूँगी।
तुम्हारा घर जाने का मन नहीं करता?
हंटसविल के साथ कोई भावनात्मक जुड़ाव नहीं?
एक महान आदमी के शब्दों में कहूँ तो,
"एलाबामा में भावनाओं की कोई जगह नहीं।"
तुम्हारी ज़बान एक दिन तुम्हें मुसीबत में डालेगी, मार्गो।
मैं यह सुन चुकी हूँ।
अपोलो 11 के सिगनल की पुनः उपलब्धि में एक मिनट बाकी।
सारा काम इस एक क्षण के लिए था।
हम चंद्रमा पर एक आदमी को उतारने वाले हैं।
आओ।
भगवान तुम्हारा साथ दे, ईगल।
ईगल ने अपना अंतिम अवतरण आरंभ कर दिया है...
समापन के करीब!
चलो, नील।
तुम यह कर लोगे, दोस्त! अच्छे से उतरो!
अच्छा। सब लोग आसपास इकट्ठे हो जाओ। आ जाओ, बच्चों।
-आओ। बैठो, शेन। -वे अवतरण के लिए जा रहे हैं।
कितना रोमांचक है ना यह?
...दो आदमियों का ग्रहपथ से चाँद की सतह पर उतरना
और फिर ऊपर जाना।
चियर्स।
यह आधुनिक इंजीनियरी का कमाल है।
वह रहा।
पूर्व में आधा मील दूर एक पारगमन स्थल है।
इस तरफ़।
उसे बंद कर दो!
अब से कोई आवाज़ नहीं!
बीटा आर्म। ऊँचाई थोड़ी ज़्यादा है।
आर्मस्ट्रांग
ह्यूस्टन, एसी वोल्टेज में थोड़ी अस्थिरता आ रही है
ठीक है। हमें ठीक लग रहा है। तीन में करना संभव लग रहा है।
तीन मिनट में आ रहे हैं।
हमारी नीचे की ओर स्थिति की जाँच हमें थोड़ा लंबा दिखा रही है।
जितना होना चाहिए, एजीएस उससे दो फ़ीट प्रति सेकंड ज़्यादा हो गया है।
ठीक है। हमें अभी भी ठीक लग रहा है। तुम्हें गो है। अवतरण के लिए तुम्हें गो है।
ठीक है। समझ गए। अवतरण के लिए गो।
तीन हज़ार फ़ीट।
आठ सौ फ़ीट।
एजीएस में, 47 डिग्री।
ईगल, ठीक लग रहा है। तुम्हें गो है।
पैंतीस डिग्री।
पैंतीस डिग्री। 750। 23 पर पहुँच रहा है।
संदेश मिला।
तीन सौ फ़ीट, नीचे साढ़े तीन, 47 आगे।
ऊँचाई गति रोशनी।
उधर अपनी छाया का ख्याल रखना।
मुझे छाया दिख रही है।
रुको। आगे कुछ बड़े पत्थर हैं।
ठीक हमारे रास्ते में।
मैं थोड़ा दूर जा रहा हूँ, बेहतर जगह तलाशता हूँ।
आगे जा रहे हैं।
एक सौ फ़ीट, साढ़े तीन नीचे, नौ आगे।
पाँच प्रतिशत।
संचालन, उसके पास कितना इंधन बचा है?
बीस सेकंड का, फ़्लाइट।
पचहत्तर फ़ीट।
हर तरफ़ पत्थर हैं। अभी भी उतरने के लिए जगह ढूँढ रहा हूँ।
वह सुरक्षा की गुंजायश से बाहर है।
क्या हम रद्द कर दें?
नील को स्थिति का पता है। यह अब उसका अंतरिक्ष यान है।
बत्तियाँ जला दीं। बीस फ़ीट।
कुछ धूल उड़ा रहे हैं।
-बहुत ज़्यादा धूल है। -दाईं ओर मुड़ रहा है।
उसका ध्यान रखो!
ध्यान से!
टेलिमेट्री गायब हो गई है।
सजीव चीज़ों का पठन गायब!
संपर्क टूट गया है।
एजीसी में कुछ नहीं है। और यान के कम्प्यूटर से भी कोई डाटा नहीं।
फ़्लाइट, कुछ नहीं आ रहा।
-कोई संप्रेषण नहीं है! -कोई सिगनल नहीं!
शांत हो जाओ, लोगों। शांत हो जाओ!
कैपकॉम, देखो अगर लेम से संपर्क होता है।
ईगल, ह्यूस्टन। तुम्हें संदेश मिल रहा है?
ईगल, यह ह्यूस्टन है। तुम्हें संदेश मिल रहा है?
ईगल, ह्यूस्टन। तुम्हें संदेश मिल रहा है?
कैपकॉम, देखो अगर कोलम्बिया संपर्क कर सके।
कोलम्बिया, ह्यूस्टन। हमारा ईगल से संपर्क टूट गया है। देखो अगर तुम संपर्क कर सको।
ठीक है, ह्यूस्टन।
ईगल, कोलम्बिया। तुम्हें संदेश मिल रहा है? ओवर।
ईगल, यह कोलम्बिया है। मेरा प्रसारित संदेश मिल रहा है? जवाब दो।
ईगल, यह कोलम्बिया है।
तुम्हें कैसा संदेश मिल रहा है?
चंद्रमा अवतरण स्थल
ईगल, यह ह्यूस्टन है। तुम्हें संदेश मिल रहा है?
ओवर।
कहीं अंतरिक्ष यान में विस्फ़ोट तो नहीं हो गया?
असंभावित।
अगर लेम में विस्फ़ोट होता
तो सिगनल गायब होने से पहले टेलिमेट्री के
तांते में कुछ पूर्व लक्षण दिखाई देते।
उनका इंधन ख़त्म हो गया है तो निश्चित तौर पर वे उतर तो गए हैं।
शायद केवल संप्रेषण में समस्या हो।
और सारे टेलिमेट्री यंत्रों में भी? नहींं।
यह सभी स्वतंत्र प्रणालियाँ हैं।
यह एक साथ बंद नहीं होतीं बशर्ते कोई विनाशकारी घटना ना हुई हो।
तो वे दुर्घटनाग्रस्त हो गए?
कदाचित।
ईगल की परत इतनी पतली है
कि एक पेचकस से भी उसमें छेद कर सकते हैं।
कम से कम वे अपने विशेष वस्त्रों में थे।
तो वे लेम के ढाँचे में दरार के बावजूद बचे हो सकते हैं।
यदि वे जीवित हैं तो हमारी आपात योजना क्या है?
कोई आपात योजना नहीं है।
चंद्रमा की सतह से बचाकर लाने का कोई तरीका नहीं है।
कोलम्बिया ट्रैंक्विलिटी के ऊपर से 54 मिनट में गुज़रेगा।
यान पर टेलीस्कोप है।
शायद माइक को ग्रहपथ से कुछ दिख जाए।
ईगल, यह ह्यूस्टन है। तुम्हें संदेश मिल रहा है? ओवर।
मैं ट्रैंक्विलिटी के सागर के ऊपर पहुँचने वाला हूँ।
मैं ऊपरी तल के भूभाग को देख रहा हूँ।
कोलम्बिया यान पर चंद्रमा की परिक्रमा करते हुए माइकल कॉलिन्स की आवाज़
अवतरण का स्थल जल्दी ही दिखना चाहिए।
अभी तक कुछ नहीं दिख रहा। कुछ भी नहीं।
कुछ नहीं दिख...रुको। वह रहा।
पता नहीं आपको दिख रहा है या नहीं।
मुझे कुछ नहीं दिख रहा।
माइक को टेलीस्कोप से बेहतर दिखेगा।
हम तो बेकार सा टीवी का परदा देख रहे हैं।
मुझे ईगल दिख रहा है।
मेरे विचार में निर्धारित अवतरण स्थल से वह छः से आठ मील दक्षिण-पश्चिम में है।
काफ़ी पथरीले हिस्से में लग रहा है।
कोई गतिविधि नहीं दिख रही।
उस ऊँचाई से उसे नहीं दिख सकती।
कम से कम हमें पता है वे कहाँ हैं।
ईगल, यह ह्यूस्टन है। तुम्हें संदेश मिल रहा है? ओवर।
संसार भर के शहरों में हज़ारों लोग एकत्र होकर,
सांस रोके अपोलो 11 और उसके चालक दल का समाचार सुनने का इंतज़ार कर रहे हैं।
पर जैसे-जैसे समय बीत रहा है, आशा धुँधली पड़ने लगी है।
रोम में, पोप पॉल ने उन आदमियों की वापसी के लिए सब लोगों के साथ प्रार्थना की,
नौवां स्तोत्र बोलते हुए,
"मुसीबत के समय प्रभु ही सहारा है।"
फिर से दोहराता हूँ: ईगल से रेडियो संपर्क टूटे चार घंटे बीत चुके हैं...
कैरन, तुम और लूएन ऑल्ड्रिन के घर जाओ।
बैटी और जैकी, कॉलिन्स के घर जाओ।
लिन्डा, तुम मेरे साथ आर्मस्ट्रांग के घर चलो।
वहाँ बहुत से पत्रकार होंगे,
पर तुम उन्हें धकेल कर चले जाना और कहना, कोई टिप्पणी नहीं।
बाकी सब, ट्रेसी और बच्चों के साथ यहीं रहो
और सब संभाल लेना, कृपया।
अपने-अपने फ़ोन के पास रहना।
यह रात बहुत लंबी होने वाली है।
चलो चलें।
राष्ट्रपति जी...
थॉमस पेन नासा प्रबंधक
...विभिन्न अनुकरण चलाने के बाद
हमारा विचार है
कि अंतरिक्ष यात्रियों के इस प्रकार की
दुर्घटना के बाद जीवित बचने की संभावना
...बहुत कम है।
यह...
बहुत दुःख की बात है।
इसी तरह के संभावित अवसर के लिए आपके लिए एक वक्तव्य तैयार कराया गया था।
हाँ, मैंने पढ़ा है वह।
मैं...
प्रसार माध्यमों को सूचित कर देता हूँ मुझे राष्ट्र को संबोधित करने के लिए समय दें।
"पुराने दिनों में..."
...शायद पुराना समय बेहतर रहेगा।
"पुराने समय में..."
"मनुष्य सितारों को देखते थे और तारामंडलों में उन्हें अपने हीरो दिखते थे।"
"आधुनिक समय में हम ऐसा ही करते हैं... "
"पर हमारे हीरो जीते-जागते व्यक्ति हैं..."
"और यह व्यक्ति हमारे हृदय में हमेशा सबसे ऊँचे स्थान पर रहेंगे।"
"क्योंकि आने वाली रातों में जो भी मनुष्य ऊपर चाँद को देखेगा..."
"उसे यह पता होगा कि किसी अन्य दुनिया का कोई कोना है..."
"जो हमेशा मानवजाति का रहेगा।"
अच्छा, यह बढ़िया है। हम ऐसा ही करेंगे।
पीछे हमारे करने के लिए कुछ बचा नहीं था,
इसलिए उन्होंने हमें जाने दिया।
एक पुराना अंधविश्वास है।
कोई भी सफ़लता मिलने से पहले उसकी खुशी मत मनाओ।
विज्ञान संबंधी नहीं है पर अच्छी सलाह है।
डॉक्टर, एक समस्या है।
माइक, हम सब समझते हैं तुम क्या महसूस कर रहे हो, पर...
सम्मान सहित, ह्यूस्टन, मुझे नहीं लगता तुम समझते हो।
मैंने बहुत पहले तय कर लिया था कि अगर ऐसा कुछ हुआ
तो मैं अकेले घर नहीं आऊँगा।
मैं यहीं रहूँगा जहाँ हूँ।
कोलम्बिया, समाप्त।
वह यह फ़ैसला नहीं कर सकता।
उसे सीधे हुक्म दो। आदेश।
वह आदमी 200,000 मील दूर है। उसे मानने को बाध्य कैसे करोगे?
मैं राष्ट्रपति को फ़ोन करके नहीं बताने वाला
कि माइकल कॉलिन्स अकेले घर आने से मना कर रहा है।
उसकी पत्नी को ढूँढो। उसकी बात कराओ उससे।
हे, भगवान। अब यह मत कहो हम उसकी पत्नी को बीच में डालेंगे।
ह्यूस्टन। यह ट्रैंक्विलिटी बेस है। आपको संदेश मिल रहा है? ओवर।
ट्रैंक्विलिटी बेस, ह्यूस्टन। नील, यह तुम हो?
सही है, ह्यूस्टन।
आपको यही बताना था कि ईगल उतर गया है।
उतरते हुए थोड़ा नुकसान चाहे हो गया हो,
पर यह अभी भी मौजूद है और हम भी यहीं हैं।
संदेश मिला, ट्रैंक्विलिटी।
तुमने यहाँ बहुत से लोगों को बहुत ज़्यादा खुशी दी है।
यह सुनकर अच्छा लगा, ह्यूस्टन।
सच बताएँ तो हम भी यहाँ बहुत खुश हैं।
शायद मैंने यह कैमरा ठीक कर लिया है, नील।
ईगल, एक तस्वीर मिली है।
अच्छे तरीके से नहीं उतर पाया
पर जैसे हम नौसेना में कहते थे,
अवतरण के बाद अगर तुम चल कर जा सको तो वह अच्छा अवतरण है।
हमारी शुरुआत मुश्किल रही,
पर हमने तय किया है हम ख़ुद को संभाल कर उठाएँगे और वापस काम पर लगेंगे।
हमने यह कर लिया।
हम चाँद पर पहुँच गए।
अब हमें उन्हें घर लाना है।
उपशीर्षक अनुवादक: मृणाल अग्रवाल